Felfüggesztett börtönt kapott a polgármestert verő mohácsi képviselő | Belföld - Magyarország hírei | Győr-Moson-Sopron - kisalfold.hu
Belföld - Magyarország hírei > Felfüggesztett börtönt kapott a polgármestert verő mohácsi képviselő
Felfüggesztett börtönt kapott a polgármestert verő mohácsi képviselő
A volt jobbikos, jelenleg független Polgár Károly egy 2011. április végi képviselő-testületi ülés szünetében tarkón vágta a fideszes politikust.
Nem jogerősen egy év, két és fél év próbaidőre felfüggesztett börtönbüntetéssel sújtotta a Pécsi Járásbíróság Polgár Károly mohácsi önkormányzati képviselőt csütörtökön, amiért két évvel ezelőtt bántalmazta Szekó József polgármestert.
A volt jobbikos, jelenleg független Polgár Károly egy 2011. április végi képviselő-testületi ülés szünetében tarkón vágta az országgyűlési képviselőként is dolgozó fideszes politikust, majd amikor ettől a falnak esett és földre került, többször megütötte és megrúgta. Szekó József több könnyű sérülést szenvedett, támadóját testületi tagok fékezték meg, a rendőrség napokra őrizetbe vette.
Az incidens közvetlen előzménye az volt, hogy Polgár Károly az ülés szünetében egy tükröt és egy iratköteget rakott a polgármester asztalára, amit Szekó József visszavitt neki, és visszaindult a helyére. A képviselő szidalmazni kezdte a tőle távozó polgármestert, aki erre megfordult, megfogta Polgár Károly nyakkendőjét, majd ismét elindult az asztala felé. A támadás ezután, hátulról érte.
Folbert Csaba bíró Polgár Károlyt hivatalos személy elleni erőszak és testi sértés miatt marasztalta el. Nem fogadta el a vádlottnak azt a védekezését, hogy jogos védelmi helyzetben volt, mert állítása szerint a polgármester megrántotta a nyakkendőjét, a torkának esett és mellkason ütötte őt.
A bíró rámutatott, hogy ezt a tanúvallomások nem igazolták. Polgár Károly ugyanakkor olyan helyzetben támadt a polgármesterre, amikor ő képtelen volt a védekezésre.
"Az ilyen cselekményeknek nincs helyük a közéletben" - tette hozzá.
Az ítélethirdetést követően az ügyész és a vádlott is három nap gondolkodási időt kért, így a határozat nem jogerős.
3. Mankapanka 2013. március 10. 16:22
„Jobbikbűnözés.”
2. gte325 2013. február 28. 16:56
„nem két évre, hanem úgy <moderálva>.”
1. Zöldfülü 2013. február 28. 15:25
„Én is <moderálva> egyet-kettőt!
erőszak fontosbelfold képviselők politikus
Valószínűleg ágyban dohányzott az a mozgássérült férfi, aki bennégett ócsai családi házában… Tovább olvasom